Komission asetus (EY) N:o 176/2002, annettu 30 päivänä tammikuuta 2002, tiettyjen Liettuasta peräisin olevien jalostettujen maataloustuotteiden Euroopan yhteisöön suuntautuvaan tuontiin sovellettavien tariffikiintiöiden suspendoimisesta ja avaamisesta sekä asetuksen (EY) N:o 1477/2000 muuttamisesta



Virallinen lehti nro L 030 , 31/01/2002 s. 0039 - 0040



Komission asetus (EY) N:o 176/2002, annettu 30 päivänä tammikuuta 2002, tiettyjen Liettuasta peräisin olevien jalostettujen maataloustuotteiden Euroopan yhteisöön suuntautuvaan tuontiin sovellettavien tariffikiintiöiden suspendoimisesta ja avaamisesta sekä asetuksen (EY) N:o 1477/2000 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93(1), sellaisena kuin se on viimeksi muutettuna asetuksella (EY) N:o 2580/2000(2), ja erityisesti sen 7 artiklan 2 kohdan, ottaa huomioon Euroopan yhteisöjen ja niiden jäsenvaltioiden sekä Liettuan tasavallan välisestä assosiaatiosta tehdyn Eurooppa-sopimuksen kauppaa koskevien määräysten mukauttamista koskevan pöytäkirjan tekemisestä Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen ja Uruguayn kierroksen maataloutta koskevien neuvottelujen tulosten, mukaan lukien voimassa olevan etuusjärjestelyn parannukset, huomioon ottamiseksi 18 päivänä toukokuuta 1998 tehdyn neuvoston päätöksen 98/677/EY(3), ja erityisesti sen 2 artiklan, sekä katsoo seuraavaa: (1) Komission asetuksella (EY) N:o 119/2002(4) avattiin vuodeksi 2002 Liettuasta peräisin olevien tuotteiden yhteisöön suuntautuvaan tuontiin sovellettavat tariffikiintiöt. (2) Komission asetuksella (EY) N:o 1477/2000(5), sellaisena kuin se on viimeksi muutettuna asetuksella (EY) 2106/2001(6), määritettiin asetuksen (EY) N:o 3448/93 soveltamisalaan kuuluvien tavaroiden yhteisöön kohdistuvaan tuontiin 1 päivästä heinäkuuta 2000 Eurooppa-sopimusten mukaisesti sovellettavat alennetut maatalouden maksuosat sekä lisätullit. (3) Euroopan unionin ja Liettuan välisen assosiaationeuvoston päätöksellä N:o 5/2001 muutettiin Eurooppa-sopimuksen pöytäkirjaa N:o 2. Mainitulla päätöksellä muutetaan tariffikiintiöiden määrää sekä alennettujen maatalouden maksuosien ja lisätullien laskentajärjestelmää. Päätös tulee voimaan 1 päivänä helmikuuta 2002. (4) Olisi suspendoitava asetuksella (EY) N:o 119/2002 avattujen kiintiöiden soveltaminen, ja olisi avattava uudet pöytäkirjan N:o 2 liitteen 1 mukaiset vuosittaiset kiintiöt. Koska vuosittaiset kiintiöt voidaan avata vasta 1 päivänä helmikuuta 2002, niitä on syytä vähentää vuodeksi 2002 kulunutta jaksoa vastaavasti. Samalla on syytä poistaa asetuksella (EY) N:o 1477/2000 vahvistetut alennetut maatalouden maksuosat sekä lisätullit. (5) Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetussa komission asetuksessa (ETY) N:o 2454/93(7), sellaisena kuin se on viimeksi muutettuna asetuksella (EY) N:o 993/2001(8), kodifioidaan sellaisten tariffikiintiöiden hallinnointiin liittyvät säännökset, jotka on tarkoitettu käytettäviksi vapaaseen liikkeeseen luovutusta koskevan ilmoituksen vastaanottamispäivän mukaisessa aikajärjestyksessä. (6) Tässä asetuksessa säädetyt toimenpiteet ovat perustamissopimuksen liitteeseen I kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset, ON ANTANUT TÄMÄN ASETUKSEN: 1 artikla Suspendoidaan asetuksen (EY) N:o 119/2002 liitteellä avattujen tariffikiintiöiden soveltaminen 1 päivästä helmikuuta 2002 alkaen. 2 artikla Avataan vuosittain 1 päivästä tammikuuta 31 päivään joulukuuta tämän asetuksen liitteen mukaiset yhteisön tariffikiintiöt Liettuasta peräisin oleville tavaroille. Vuodeksi 2002 ne avataan 1 päivästä helmikuuta 31 päivään joulukuuta 2002. 3 artikla Komissio hallinnoi 2 artiklassa tarkoitettuja yhteisön tariffikiintiöitä asetuksen (ETY) N:o 2454/93 308 a-308 c artiklan säännösten mukaisesti. 4 artikla Muutetaan asetusta (EY) N:o 1477/2000 seuraavasti: 1) Poistetaan 2 artiklan seitsemäs kohta. 2) Poistetaan liitteet XV ja XVI. 5 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä helmikuuta 2002 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä tammikuuta 2002. Komission puolesta Erkki Liikanen Komission jäsen (1) EYVL L 318, 20.12.1993, s. 18. (2) EYVL L 298, 25.11.2000, s. 5. (3) EYVL L 321, 30.11.1998, s. 1. (4) EYVL L 21, 24.1.2002, s. 19. (5) EYVL L 171, 11.7.2000, s. 44. (6) EYVL L 283, 27.10.2001, s. 12. (7) EYVL L 253, 11.10.1993, s. 1. (8) EYVL L 141, 28.5.2001, s. 1. LIITE Tullietuuskiintiöt Liettuasta peräisin olevien tavaroiden yhteisöön suuntautuvalle tuonnille >TAULUKON PAIKKA>